
谞讝讬专 谞讗 注"讗 - 驻讬专讜砖 砖讟讬讬谞讝诇抓

讗 砖谞讬谞讜 讘诪砖谞转谞讜 砖讗讞转 讛讟讜诪讗讜转 砖讛谞讝讬专 诪讙诇讞 注诇讬讛谉 讛讜讗 诪诇讜讗 转专讜讜讚 专拽讘 诪谉 讛诪转. 讜讘注谞讬谉 讝讛 转谞讜 专讘谞谉 [砖谞讜 讞讻诪讬诐]: 讗讬讝讛讜 诪转 砖讬砖 诇讜 转讜专转 专拽讘, 讻诇讜诪专, 砖讛专拽讘 砖诇讜 讬砖 讘讜 讚讬谉 讟讜诪讗讛 鈥� 诪转 砖谞拽讘专 注专讜诐 讘讗专讜谉 砖诇 砖讬砖, 讗讜 注诇 讙讘讬 专爪驻讛 砖诇 讗讘谞讬诐 鈥�/b> 讝讛讜 诪转 砖讬砖 诇讜 专拽讘, 诪砖讜诐 砖讻诇 讛专拽讘 砖谞诪爪讗 讘讜讜讚讗讬 讘讗 诪谉 讛诪转. 讗讘诇 讗诐 谞拽讘专 讘讻住讜转讜, 讗讜 谞拽讘专 讘讗专讜谉 砖诇 注抓, 讗讜 注诇 讙讘讬 专爪驻讛 砖诇 诇讘谞讬诐 鈥�/b> 讝讛讜 诪转 砖讗讬谉 诇讜 专拽讘, 诪砖讜诐 砖讬砖 诇砖注专 砖讬砖 讘转讜讱 讛专拽讘 讛讘讗 诪谉 讛诪转 讙诐 专拽讘 讛讻住讜转, 讗讜 讛注抓, 讗讜 讛诇讘谞讬诐 砖讛转驻讜专专讜. 讜诇诪讚谞讜 讘诪住讜专转 砖讗讬谉 讟讜诪讗转 专拽讘 讛诪转 讗诇讗 讘讬讜爪讗 诪谉 讛诪转 诇讘讚讜, 讜诇讗 讘转注专讜讘转.


 讜讘讗讜转讜 注谞讬谉 讛讜住讬祝 讜讗诪专 注讜诇讗: 讗讬谉 专拽讘 讗诇讗 讝讛 讛讘讗 诪谉 讛讘砖专 讜诪谉 讛讙讬讚讬诐 讜诪谉 讛注爪诪讜转 砖诇 讛诪转 讬讞讚, 讜诇讗 诪讗讞讚 诪讗诇讛 诇讞讜讚. 讗讬转讬讘讬讛 [讛拽砖讛 诇讜] 专讘讗 诇注讜诇讗: 砖谞讬谞讜 专拽讘 讛讘讗 诪谉 讛讘砖专 鈥�/b> 讟讛讜专, 讜谞讚讬讬拽: 讛讗 [讛专讬] 讗诐 讛讜讗 讘讗 诪谉 讛注爪诐 鈥�/b> 讟诪讗, 讜讗祝 注诇 讙讘 讚诇讬讻讗 [讜讗祝 注诇 驻讬 砖讗讬谉] 讘讜 诪谉 讛讘砖专! 讜讛砖讬讘 诇讜 注讜诇讗: 讗讬诪讗 讛讻讬 [讗诪讜专 讻讱] 讜讚讬讬拽 讗讞专转: 专拽讘 讛讘讗 诪谉 讛讘砖专 讟讛讜专, 注讚 砖讬砖 注爪诐 讘讘砖专.


讜讞讝专 讜讛拽砖讛 诇讜 专讘讗: 讙诐 讗诐 诪驻专砖讬诐 讻谉, 讘讻诇 讝讗转: 讛讗 诇讬讻讗 [讛专讬 讗讬谉] 谞讝讻专讬诐 讻讗谉 讙讬讚讬诐, 砖讛专讬 诇讗 诪谞讛 讗讜转诐, 讜讛诇讜讗 爪专讬讱 砖讬讛讬讛 砖诐 讙诐 专拽讘 诪谉 讛讙讬讚讬诐! 注谞讛 诇讜: 讗讬谉 爪讜专讱 诇砖谞讜转 讘诪驻讜专砖 讙讬讚讬诐, 砖讻谉 讗讬 讗驻砖专 诇讘砖专 讜诇注爪诪讜转 讘诇讗 讙讬讚讬诐, 讜讗诐 讬砖 砖诐 讘砖专 讜注爪诐 鈥� 讬砖 讙诐 讙讬讚讬诐.


讜注讜讚 讘注谞讬谉 讝讛 砖诇 专拽讘 讛诪转 讗诪专 专讘 砖诪讜讗诇 讘专 讗讘讗 讗诪专 专' 讬讜讞谞谉: 砖谞讬 诪转讬诐 砖拽讘专谉 讝讛 注诐 讝讛 鈥�/b> 谞注砖讜 讙诇讙诇讬谉 讝讛 诇讝讛. 讻诇讜诪专, 讬砖 讚讬谉 转注专讜讘转 讘专拽讘 砖诇讛诐. 砖讻讬讜谉 砖讗讬谉 讛专拽讘 诪诪转 讗讞讚 诇讘讚讜, 讛专讬 讝讛 讻转注专讜讘转 专拽讘 讗讞专, 讜讗讬谞讜 诪讟诪讗. 诪转讬讘 [诪拽砖讛] 注诇讬讜 专讘 谞转谉, 讜讛专讬 砖谞讬谞讜: 专拽讘 讛讘讗 诪砖谞讬 诪转讬诐 鈥� 讟诪讗!


讗诪专 专讘讗: 砖诐 讛讻讜讜谞讛 讛讬讗 砖拽讘专讜 讗转 讝讛 讘驻谞讬 注爪诪讜 讜讗转 讝讛 讘驻谞讬 注爪诪讜, 讜讛专拽讬讘讜 砖谞讬讛诐 讘谞驻专讚, 讜注诪讚讜 砖谞讬讛诐 注诇 诪诇讗 转专讜讜讚 专拽讘, 讜讗讝 讛诐 诪讟诪讗讬诐 讻专拽讘 诪谉 讛诪转, 讗祝 砖讗讬谞讜 诪诪转 讗讞讚, 讻讬讜谉 砖诪转讞讬诇讛 讛讬讛 讘讛诐 讚讬谉 专拽讘 讛诪转. 讗讘诇 讗诐 谞专拽讘讜 讬讞讚 鈥� 谞注砖讜 讻转注专讜讘转 讝讛 诇讙讘讬 讝讛, 讜讗讬谉 讛专拽讘 砖诇讛诐 诪讟诪讗.


 讜注讜讚 讘注谞讬谉 讝讛 砖诇 专拽讘 讛诪转 讗诪专 专讘讛 讘专 讘专 讞谞讛 讗诪专 专' 讬讜讞谞谉: 讗诐 讙讝讝 砖注专讜 砖诇 讛诪转 讜拽讘专讜 (讗转 讛砖讬注专) 注诪讜, 注诐 讛诪转 鈥� 谞注砖讛 诇讜 讛砖讬注专 讙诇讙诇讬谉, 讜砖讜讘 讗讬谉 讚谞讬诐 讗转 讛专拽讘 诪谉 讛诪转 讻诪讟诪讗. 讗讙讘 注谞讬谉 讝讛 诪讘讬讗讬诐, 转谞谉 讛转诐 [砖谞讬谞讜 砖诐] 讘诪住讻转 讗讛诇讜转: 讻诇 砖讘讙讜祝 讛诪转 鈥�/b> 讟诪讗, 讞讜抓 诪谉 讛砖讬谞讬诐 讜讛砖注专 讜讛爪驻讜专谉 砖讗讬谞诐 诪讟诪讗讬诐 讻讞诇拽 诪谉 讛诪转. 讜讘砖注转 讞讬讘讜专谉 诇诪转 鈥� 讻讜诇谉 讟诪讗讬谉.


讜讘讘讬专讜专讜 砖诇 讚讬谉 讝讛 讘注讬 [砖讗诇] 讞讝拽讬讛: 砖注专讜 砖诇 讛诪转 讛注讜诪讚 诇讙诇讞, 爪驻讜专谉 讛注讜诪讚 诇讬讙讝讝, 诪讗讬 [诪讛] 讚讬谞诐? 诪讬 讗诪专讬谞谉 [讛讗诐 讗谞讜 讗讜诪专讬诐]: 讻诇 讛注讜诪讚 诇讬讙讝讝 鈥�/b> 讻讙讝讜讝 讚诪讬 [谞讞砖讘] 讜诇讻谉 讬讬讞砖讘讜 讗诇讛 讻谞驻专讚讬诐 诪讙讜驻讜 鈥� 讜讗讬谞诐 诪讟诪讗讬诐, 讗讜 讚诇诪讗 讛砖转讗 诪讬讛讗 讛讗 [砖诪讗 注讻砖讬讜 注诇 讻诇 驻谞讬诐 讛专讬] 诪讞讜讘专讬谉 讛诐 讜诪讟诪讗讬诐?


 讜砖讜讗诇讬诐:  讜谞讬驻砖讜讟 诇讬讛 [讜谞驻转讜专 诇讜 诇讞讝拽讬讛] 讗转 讛讘注讬讛 诪诪讛 砖讗诪专 专讘讛 讘专 讘专 讞谞讛: 讙讝讝 砖注专讜 讜拽讘专讜 注诪讜 谞注砖讛 诇讜 讙诇讙诇讬谉. 讜谞讚讬讬拽 诪谉 讛讚讘专讬诐 讻讱: 讟注诪讗 [讛讟注诐, 讚讜讜拽讗] 砖谞注砖讛 讙诇讙诇讬谉 诪砖讜诐 砖讙讝讝 讗转 讛砖讬注专, 讛讗 [讛专讬] 讗诐 诇讗 讙讝讝 讜讗驻讬诇讜 讗诐 砖讬注专 讝讛 注讜诪讚 诇讬讙讝讝 鈥� 诇讗 诪讟诪讗! 讜讚讜讞讬诐: 诇讗, 讗驻砖专 诇讜诪专 讻讬 讛讻讬 拽讗诪专 [讻讱 专讘讛 讘专 讘专 讞谞讛 讗讜诪专]: 讙讝讝 鈥�/b> 讛专讬 讝讛 讙诇讙诇讬诐 讘讜讜讚讗讬. 讗讘诇 诇讗 讙讝讝 鈥� 注讚讬讬谉 诪讬讘注讬 诇讬讛 [诪住讜驻拽 诇讜].


讜注讜讚 讘注谞讬谉 专拽讘 讛诪转 讘注讬 [砖讗诇] 专' 讬专诪讬讛: 专拽讘 讛讘讗 诪谉 讛注拽讘 诪讛讜, 诪讛 讚讬谞讜? 讜爪讚讚讬 讛砖讗诇讛: 讻讬 讙诪专讬谞谉 [讻讗砖专 讗谞讜 诇诪讜讚讬诐] 讘诪住讜专转 讛专讬 讝讛 讚讜讜拽讗 专拽讘 讛讘讗 诪讻讜诇讬讛 [诪讻讜诇讜], 诪讻诇 讙讜驻讜 砖诇 讛诪转, 讗讘诇 专拽讘 讚讗转讬 [砖讘讗] 诪谉 讛注拽讘 鈥�/b> 诇讗, 讗讜 讚诇诪讗 诇讗 砖谞讗 [讗讜 砖诪讗 讗讬谞讜 砖讜谞讛]?


讜诪爪讬注讬诐 驻转专讜谉 诇讘注讬讛 讝讜: 转讗 砖诪注 [讘讜讗 讜砖诪注] 诪诪讛 讚转谞讬 [砖砖谞讛] 专' 谞转谉 讘专' 讗讜砖注讬讗: 专拽讘 讛讘讗 诪砖谞讬 诪转讬诐 鈥�/b> 讟诪讗. 讜讗讬 住诇拽讗 讚注转讱 [讜讗诐 注讜诇讛 注诇 讚注转讱] 诇讜诪专 讻讬 专拽讘 讛讘讗 诪谉 讛注拽讘 诇讗 诪讟诪讗, 讗诐 讻谉 讝讬诇 讛讻讗 [诇讱 诇讻讗谉] 鈥�/span> 讚诇诪讗 [砖诪讗] 讚专讱 注拽讘 拽讗转讬 [讘讗] 讛专拽讘, 讜讛讻讗 [讜讻讗谉] 鈥�/span> 讚诇诪讗 [砖诪讗] 讚专讱 注拽讘 拽讗转讬 [讘讗],  讜诪讚讜注 谞讗诪专 砖讟诪讗 讘讜讜讚讗讜转? 讗诇讗 讜讚讗讬 讗祝 专拽讘 讛注拽讘 讟诪讗.


 讜讚讜讞讬诐:  讗讬 讚讗讬专拽讬讘 讻讜诇讬讛 [讗诐 砖谞专拽讘 讻诇] 讛诪转 讜拽讗转讬 [讜讘讗] 讚专讱 注拽讘 鈥�/b> 讛讻讬 谞诪讬 [讻讱 讛讜讗 讙诐 讻谉] 砖讻讜诇讜 诪讟诪讗, 讜专拽讘 讛注拽讘 讗讬谞讜 谞讞砖讘 讻转注专讜讘转 讚讘专 讝专. 讗诇讗 讛讻讗 [讻讗谉] 诪讚讜讘专 讻讙讜谉 讚讗讬专拽讬讘 讞讚 讗讘专 讜拽讗转讬 [砖谞专拽讘 讗讘专 讗讞讚 讜讘讗] 讚专讱 注拽讘, 讜讘讝讛 砖讜讗诇 专' 讬专诪讬讛: 诪讗讬 [诪讛] 讚讬谞讜? 讛讗诐 讘讻诇诇 专拽讘 砖诪讟诪讗 讛讜讗, 讗讜 诇讗? 诇砖讗诇讛 讝讜 诇讗 谞诪爪讗讛 转砖讜讘讛, 讜诇讻谉 转讬拽讜 [转注诪讜讚] 讘诪拽讜诪讛.


讘注讬 [砖讗诇] 专' 讬专诪讬讛: 注讜讘专 诪转 讘诪注讬 讗砖讛 砖诪转讛, 讛讗诐 讛讜讬 [讛讜讗] 谞注砖讛 讙诇讙诇讬诐 诇讛, 讻砖谞讬 诪转讬诐 讛拽讘讜专讬诐 讬讞讚, 讗讜 诇讗? 讜爪讚讚讬 讛砖讗诇讛: 讻讬讜谉 砖讗诪专 诪专 [讛讞讻诐] 注讜讘专 讬专讱 讗诪讜 鈥�/b> 讛诇讻讱 (诇讻谉) 讻讙讜驻讛 讛讜讗, 讜诇讗 讛讜讬 [谞讛讬讛] 讙诇讙诇讬谉, 讗讜 讚诇诪讗 [砖诪讗] 讻讬讜谉 砖住讜驻讜 诇爪讗转, 砖讛专讬 讛注讜讘专 注砖讜讬 诇讛讬讜讜诇讚, 讜诇讗 讬讬砖讗专 讘讙讜驻讛 鈥� 诪讬驻专砖 驻专讬砖 诪讬谞讛 [诪讜驻专砖 讛讜讗 诪诪谞讛] 讜讗讬谞讜 谞讞砖讘 讻讞诇拽 诪诪谞讛, 讜讛专讬讛讜 讻诪转 讗讞专 讛拽讘讜专 注诪讛. 讜讗诐 转诪爪讬 诇讜诪专 注讜讘专 砖住讜驻讜 诇爪讗转 诪讬驻专砖 驻专讬砖 诪讬谞讛 [诪讜驻专砖 讛讜讗 诪诪谞讛] 讜讗讬谞讜 谞讞砖讘 讻讞诇拽 诪讙讜驻讛, 注讚讬讬谉 讬砖 诇讘专专 讘注谞讬谉

